EkBass/fiwiki-20250220-pages-articles huggingface dataset:
Aliou Cissé

Aliou Cissé (s. 24. maaliskuuta 1976 Ziguinchor) on senegalilainen jalkapallovalmentaja ja entinen jalkapalloilija. Maaliskuusta 2015 lähtien hän on toiminut Senegalin jalkapallomaajoukkueen päävalmentajana.Aliou Cissé, nouvel entraîneur des "Lions" du Sénégal ==Pelaajaura== Keskikentällä ja puolustajana pelannut Cissé aloitti ammattilaisuransa Ranskassa, jossa hän edusti muun muassa Lilleä, PSG:tä ja Montpellier’ta. Cissé pelasi myös neljä kautta Englannin valioliigassa edustaen Birmingham Cityä ja Portsmouthia. Cissé päätti pelaajauransa Nîmes Olympiquen riveissä kauden 2008–2009 jälkeen.Aliou Cisse national-football-teams.com Viitattu 16.6.2014 ===Maajoukkueura=== Cissé pelasi Senegalin maajoukkueessa vuosina 1999–2005. Hän edusti maataan kolmissa arvokisoissa Afrikan-kisoissa 2002, MM-kisoissa 2002 ja Afrikan-kisoissa 2004. Hän saavutti hopeaa vuoden 2002 Afrikan- kisoissa ja MM-kisoissa puolestaan Senegal selvisi puolivälieriin. ==Lähteet== Luokka:Senegalilaiset jalkapalloilijat Luokka:Senegalilaiset jalkapallovalmentajat Luokka:Vuonna 1976 syntyneet Luokka:Elävät henkilöt
Kiinannakkeli

Kiinannakkeli (Sitta villosa) on nakkelien heimoon kuuluva varpuslintu. ==Levinneisyys== Kiinannakkelia tavataan Kiinassa, Pohjois-Koreassa ja Venäjän kaakkoisosissa. Lajin ei uskota olevan vaarassa, ja se on luokiteltu elinvoimaiseksi. ==Lähteet== Luokka:Nakkelit
Mustalakkinakkeli

Mustalakkinakkeli (Sitta leucopsis) on nakkelien heimoon kuuluva varpuslintu. ==Levinneisyys== Mustalakkinakkelia tavataan Afganistanissa, Kiinassa, Intiassa, Nepalissa ja Pakistanissa. Lajin ei uskota olevan vaarassa, ja se on luokiteltu elinvoimaiseksi. ==Lähteet== Luokka:Nakkelit
Mustaotsanakkeli

Mustaotsanakkeli (Sitta frontalis) on nakkelien heimoon kuuluva varpuslintu. ==Levinneisyys== Mustaotsanakkelia tavataan laajalla alueella Etelä- ja Kaakkois-Aasiassa. Lajin on raportoitu olevan suurimmaksi osaksi yleinen ja jopa runsaslukuinen suotuisissa elinympäristöissä. Se on luokiteltu elinvoimaiseksi. ==Lähteet== Luokka:Nakkelit
Vietnaminnakkeli

Vietnaminnakkeli (Sitta solangiae) on nakkelien heimoon kuuluva varpuslintu. ==Levinneisyys== Vietnaminnakkelia tavataan Kiinassa, Laosissa ja Vietnamissa. Lajin levinneisyysalue on suhteellisen pieni ja aukkoinen, ja sen populaation arvellaan olevan suhteellisen pieni. Sitä uhkaa elinympäristöjen tuhoutuminen, ja laji on luokiteltu silmälläpidetäväksi. ==Lähteet== Luokka:Nakkelit
Amara Traoré

Amara Traoré (s. 25. syyskuuta 1965 Saint-Louis) on senegalilainen jalkapallovalmentaja ja entinen jalkapalloilija. Hän on toiminut vuodesta 2013 lähtien guinealaisen Horoya AC:n päävalmentajana. ==Pelaajaura== Hyökkääjänä pelannut Traoré pelasi kotimaassaan Senegalissa vuosina 1984–1988. Sittemmin hän siirtyi Ranskaan, jossa myös pelasi lähes koko uransa. Hän pelasi yhteensä yhdeksän kautta Gueugnon riveissä. Parhaimmillaan Traoré teki yhden kauden aikana joukkueelleen 23 maalia Ligue 2:ssa. Traoré edusti myös Metziä ja Châteauroux'ta. Hän pelasi yhden kauden Arabiemiraateissa Al-Wahdan riveissä.Amara Traoré national-football-teams.com Viitattu 16.6.2014 ===Maajoukkueura=== Traoré pelasi Senegalin maajoukkueessa vuosina 1987–2002. Hän edusti maataan neljissä arvokisoissa, joista parhaimmaksi saavutukseksi jäi hopeaa vuoden 2002 Afrikan-kisoissa ja puolivälierä paikka 2002 MM- kisoissa. ==Lähteet== Luokka:Senegalilaiset jalkapalloilijat Luokka:Senegalilaiset jalkapallovalmentajat Luokka:Vuonna 1965 syntyneet Luokka:Elävät henkilöt
Pohjoisen ulottuvuuden ympäristökumppanuus

Pohjoisen ulottuvuuden ympäristökumppanuudessa (NDEP) keskitytään pohjoisen ulottuvuuden alueen ympäristön erityiskysymyksiin: vesistöjen suojeluun (Itämeri ja Barentsinmeri) sekä ydinturvallisuuteen ja erityistoimintaan kuten jätehuoltoon ja kaukolämpöhankkeisiin. Ympäristökumppanuus perustettiin vuonna 2001. Sen tavoitteena on vahvistaa ja ohjata rahoitusta tärkeisiin rajat ylittäviin ympäristöhankkeisiin pohjoisen ulottuvuuden alueella. Kumppanuuden tueksi perustettiin kansainvälisten rahoituslaitosten aloitteesta ympäristökumppanuusrahasto, jossa olivat alun perin mukana Euroopan unioni, Alankomaat, Belgia, Iso-Britannia, Kanada, Norja, Ranska, Ruotsi, Saksa, Suomi, Tanska, Valko-Venäjä ja Venäjä. Rahastoon on vuoteen 2013 mennessä osoitettu varoja yhteensä 342 miljoonaa euroa, josta ympäristöhankkeisiin on sidottu 177 miljoonaa euroa ja ydinturvallisuushankkeisiin 165 miljoonaa euroa. Ympäristökumppanuusrahasto on rahoittanut ympäristö- ja energiatehokkuushankkeita Luoteis-Venäjällä ja Kaliningradissa sekä ydinjätehankkeita etenkin Kuolan niemimaalla. Konkreettisin esimerkki ympäristöhankkeista ovat Pietarin jätevesienpuhdistushankkeet, joiden seurauksena 98,4 prosenttia Suomenlahteen laskevista jätevesistä puhdistetaan. Ympäristöyhteistyötä on tehty myös Itämeren valuma-alueeseen kuuluvan Valko- Venäjän kanssa. Ydinturvallisuussektorilla toteutetaan muun muassa radioaktiivisen jätteen käsittelyyn ja käytetyn ydinpolttoaineen turvalliseen varastointiin liittyviä hankkeita. Ympäristökumppanuuteen osallistuvat alueella toimivat kansainväliset rahoituslaitokset kuten Euroopan jälleenrakennus- ja kehityspankki (EBRD), Euroopan investointipankki (EIB), Pohjoismaiden investointipankki (NIB) sekä Pohjoismaiden ympäristörahoitusyhtiö (NEFCO). Ukrainan sodan alettua EU, Islanti ja Norja ovat keskeyttäneet toistaiseksi kaiken Pohjoisen ulottuvuuden yhteistyön Venäjän ja Valko-Venäjän kanssa.https://www.eeas.europa.eu/eeas/northern- dimension-policy-joint-statement-european-union-iceland-and-norway-suspending- activities_en == Lähteet == Luokka:Pohjoinen ulottuvuus
Pohjoisen ulottuvuuden sosiaali- ja terveyskumppanuus

Pohjoisen ulottuvuuden sosiaali- ja terveyskumppanuus (NDPHS) perustettiin vuonna 2003 torjumaan tarttuvia tauteja ja elintapasairauksia, parantamaan pohjoisen ulottuvuuden alueen asukkaiden hyvinvointia ja elämänlaatua sekä edistämään yhteistyötä terveys- ja sosiaalisektorilla. Kumppanuuden ytimen muodostavat asiantuntijaryhmät, joita ovat 1. HIV/AIDS, 2. perus- ja vankilaterveydenhuolto, 3. alkoholi ja muut päihteet ja 4. elintapoihin liittyvät ei-tarttuvat taudit. Kumppanuuden sihteeristö toimii Tukholmassa. Kumppanuudella ei ole hankerahastoa, vaan kiinnostuneet tahot rahoittavat hankkeita tapauskohtaisesti. == Aiheesta muualla == * Virallinen verkkosivusto (Northern Dimension Partnership in Public Health and Social Well-being) Luokka: Pohjoinen ulottuvuus
All That She Wants

All That She Wants on ruotsalaisyhtye Ace of Basen toinen single, joka julkaistiin alun perin vuonna 1992. Kappaleen tuotti Denniz Pop. Vuoden 1993 alkupuolella kappale saavutti listojen kärkisijoituksia monissa valtioissa, kuten Tanskassa, Saksassa, Isossa-Britanniassa sekä Australiassa. Kappale palkittiin Yhdysvalloissa platinalla, jossa se saavutti listan toisen sijan. Se on yksi niistä Yhdysvaltain menestyneimmistä kappaleista, joka on saavuttanut parhaimmillaan listan toisen sijan: se pysyi Billboard Hot 100 -listan kolmen parhaan joukossa kolme kuukautta. Kappaleelle on tehty myös musiikkivideo, jonka ohjasi Matt Broadley. Videolla näkyvä mysteerinen nainen on tanskalainen näyttelijä sekä laulaja-lauluntekijä Christiane Bjørg Nielsen. Mega Recordsin johtajan, Claus Corneliusin mukaan Nielsen antoi kuvaajien kuvata videon hänen asunnossaan. == Lähteet == Luokka:Vuoden 1992 kappaleet Luokka:Ace of Basen kappaleet
Tryptofoli

Tryptofoli on aromaattinen alkoholi, joka aikaansaa unen ihmisillä. Sitä muodostuu maksassa disulfiraami-hoidon jälkeen. Unitautia aiheuttava Trypanosoma-loinen tuottaa sitä aineenvaihduntatuotteena, aiheuttaen taudin tunnusomaiset oireet. Se muistuttaa rakenteeltaan serotoniinia ja melatoniinia, jotka liittyvät unen säätelyyn. == Lähteet == == Aiheesta muualla == *Human Metabolome Database (HMDB): Tryptophanol *Kyoto Encyclopedia of Genes and Genomes (KEGG): Indole-3-ethanol *ChemBlink: Tryptophol Luokka:Alkoholit Luokka:Aromaattiset yhdisteet Luokka:Indolit
Uusi tie (lehti)

Uusi Tie on viikoittain ilmestyvä viidesläisen herätysliikkeen aikakauslehti. Lehden julkaisija on Kustannus Oy Uusi Tie. Sen päätoimittaja on Santeri Marjokorpi. Uusi tie -lehti on ilmestynyt vuodesta 1964, jolloin ilmestyi ensimmäinen näytenumero. Lehden perustajia olivat joukko viidesläisen herätysliikkeen vaikuttajia, joukossa silloinen kouluneuvos Martti E. Miettinen. == Päätoimittajat == * 1964: Martti Kaipainen * 1965–1967: Elja Penttilä * 1967–1984: Eino J. Honkanen * 1984–1985: Martti Kaipainen * 1985–1993: Seppo Väisänen * 1993–2023: Leif Nummela * 2023– Santeri Marjokorpi ==Lähteet== == Aiheesta muualla == * Uusi Tie Luokka:Suomalaiset kristilliset aikakauslehdet Luokka:Viidesläisyys
Silhouettes

Silhouettes on ruotsalaisen DJ-housetuottaja Aviciin kappale, joka sisältää Salem Al Fakirin esittämiä lauluosuuksia. Single julkaistiin ensin Isossa- Britanniassa 27. huhtikuuta 2012. Kappale oli vuotanut jo aiemmin internetiin alkuvuodesta 2011, joka sisälsi erilaiset sanoitukset kuin lopullinen versio. Jotkut musiikkiblogit ovat virheellisesti nimenneet kappaleen "Flashiksi". == Kappaleet == ==Lähteet== Luokka:Vuoden 2012 kappaleet Luokka:Aviciin kappaleet
Mark Geiger

Mark W. Geiger (s. 25. elokuuta 1974) on yhdysvaltalainen jalkapallotuomari, joka tuomitsee ammatikseen Kanadan ja Yhdysvaltain MLS-liigassa. Hän on entiseltä ammatiltaan matematiikan opettaja. Geiger valittiin MLS:n vuoden tuomariksi vuonna 2011. == Ura jalkapallotuomarina == Ensimmäistä kertaa Geiger kokeili tuomaroimista 14-vuotiaana vuonna 1988. Hän on tuominnut pelejä Major League Soccerissa vuodesta 2004 asti. Hän tuomaroi alle 20-vuotiaiden CONCACAF Gold Cupin finaalin vuonna 2011. Samana vuonna hänet valittiin tuomariksi saman ikäluokan MM-kisoihin Kolumbiaan. Näissäkin kisoissa Geiger sai kunnian tuomaroida finaalissa, ollen ensimmäinen amerikkalainen, joka tuomaroi miesten MM-finaalin. Vuonna 2012 hänet valittiin tuomaroimaan olympialaisiin Lontoohon. Näissä kisoissa Geiger tuomaroi yhden puolivälierän. 2013 hän oli CONCACAFin edustaja seurojen MM-kilpailuissa. Geiger valittiin myös MM-kisoihin 2014 Brasiliaan tuomariksi, jossa hän teki debyyttinsä alkulohkon ottelussa Kolumbia-Kreikka Belo Horizontessa. Luokka:Yhdysvaltalaiset jalkapallotuomarit Luokka:Vuonna 1974 syntyneet Luokka:Elävät henkilöt
Almost Human

Almost Human on tulevaisuuteen sijoittava scifi-poliisisarja, jonka ensimmäinen jakso esitettiin Yhdysvalloissa Foxilla 17. marraskuuta 2013. Sarja jäi 13 jakson mittaiseksi, sillä kanava ei tilannut siitä enää toista tuotantokautta. Suomessa sarjaa alettiin esittää Subilla maanantain myöhäisillassa 9. kesäkuuta 2014. == Juoni == Eletään vuotta 2048. Tiede ja teknologia ovat kehittyneet hallitsemattomasti, ja rikosten määrä on noussut 400 prosenttia. Jokaisen poliisin työpariksi on määrätty kehittynyt taisteluandroidi. Sarjan pääosassa on rikosetsivä John Kennex (Karl Urban), joka joutuu tiiminsä kanssa vihollisten eli insyndikaattien väijytykseen. Muut tiimin jäsenet kuolevat räjähdyksessä, mutta hän jää henkiin ja vaipuu koomaan 17 kuukaudeksi. Herättyään hän syyttää jalkansa menettämisestä ja työkaverinsa kuolemasta MX-androidia, joka ei suostunut auttamaan heitä, vaan loogisesti ajatteleva robotti jäi taistelemaan todennäköisemmin selviävien puolesta. Kooman seurauksena hän menetti myös osan muistiaan eikä hänellä ole tietoa tyttöystävänsä olinpaikasta. Palattuaan töihin vastahakoinen Kennex saa työparikseen uuden DRN-mallisen androidin, josta on tehty mahdollisimman inhimillinen ja jolla on tunteet. Dorian (Michael Ealy) ei halua itsestään käytettävän esimerkiksi sanaa ”synteetti”. Sarjassa seurataan heidän ystävyytensä kehittymistä. == Näyttelijät == == Lähteet == == Aiheesta muualla == * MTV3:n kotisivut sarjalle Luokka:2010-luvun yhdysvaltalaiset scifi-sarjat Luokka:Foxin televisio-ohjelmat
Admir Mehmedi

Admir Mehmedi (s. 16. maaliskuuta 1991 Gostivar, Makedonian ST, Jugoslavia) on jugoslavialaissyntyinen sveitsiläinen jalkapalloilija, joka edustaa Saksan Bundesliigassa pelaavaa Wolfsburgia. Hän on pelipaikaltaan keskushyökkääjä. Mehmedin albaaniperhe muutti Sveitsiin hänen ollessaan vain kaksivuotias. Mehmedi on vuodesta 2011 alkaen pelannut Sveitsin maajoukkueessa. == Ura == === Seurajoukkueura === Mehmedi aloitti jalkapalloilun AC Bellinzonassa kahdeksanvuotiaana. Hän aloitti ammattilaisuransa vuonna 2008 FC Zürichin riveissä, jota Mehmedi ehtikin edustaa neljä vuotta, ennen kuin siirtyi tammikuussa 2012 Ukrainaan, Dynamo Kiovan riveihin. Hän sai peliaikaa vain harvoin Kiovassa pelatun puolentoista vuoden aikana, joten Mehmedi siirtyi heinäkuussa 2013 lainalle Saksan Bundesliigan SC Freiburgin riveihin. Freiburg päättikin ostaa omakseen hyvän kauden pelanneen Mehmedin kuudella miljoonalla eurolla toukokuussa 2014. Kaudella 2014–2015 Mehmedi teki 28 Bundesliiga- ottelussa neljä maalia ja siirtyi vain yhden Freiburg-kauden jälkeen saman sarjan Bayer Leverkuseniin. Tammikuussa 2018 hän siirtyi Wolfsburgiin. === Maajoukkueura === Sveitsin nuorten maajoukkueissa pelanneen ja alle 21-vuotiaiden luottopelaajaksi nousseen Mehmedin debyytti maajoukkuetasolla koitti Englantia vastaan EM-karsintaottelussa vuonna 2011. Hän teki ensimmäisen maalinsa Saksaa vastaan vuonna 2012. Sveitsin jalkapallomaajoukkueen päävalmentaja Ottmar Hitzfeld valitsi Mehmedin MM- kisoihin 2014. Ensimmäisessä ottelussa Ecuadoria vastaan vaihdosta kentälle tullut Mehmedi tasoitti pelin puskemalla Ricardo Rodríguezin kulman maaliin. Sveitsi voitti ottelun lopulta 2–1. Kolmessa muussa ottelussa hän pelasi avauskokoonpanossa. EM-kisoissa 2016 hän pelasi Sveitsin kaikki neljä ottelua avauskokoonpanossa. Kesän 2021 EM-kilpailuissa hän pääsi vaihdosta muutamaksi minuutiksi kentälle Sveitsin kolmannessa alkulohko-ottelussa Turkkia vastaan. == Lähteet == * http://www.national-football- teams.com/player/43461/Admir_Mehmedi.html * http://www.transfermarkt.co.uk/admir-mehmedi/profil/spieler/66058 Luokka:Sveitsiläiset jalkapalloilijat Luokka:Vuonna 1991 syntyneet Luokka:Elävät henkilöt
Imathía

Imathía () eli Imathían alueyksikkö (Περιφερειακή ενότητα Ημαθίας, Perifereiakí enótita Imathías) on yksi Kreikan alueyksiköistä. Se sijaitsee Keski-Makedonian alueella ja sen hallinnollinen keskus on Véroia. Alueyksikön pinta-ala on 1 701 neliökilometriä ja asukasluku 140 611 (vuonna 2011). Alueyksikkö perustettiin vuoden 2011 alussa Kallikrates-suunnitelman myötä ja se korvasi tuolloin lakkautetun Imathían prefektuurin (Νομός Ημαθίας, Nomós Imathías). Se on nimetty saman seudun käsittäneen antiikin aikaisen Emathian alueen mukaan. == Kunnat == Alueyksikkö jakaantuu kolmeen kuntaan seuraavasti: Kartta Kunta Kuntakeskus Väkiluku 1 Véroia Véroia 66 547 2 Alexándreia Alexándreia 41 570 3 Náousa Náousa 32 494 == Lähteet == == Aiheesta muualla == * Περιφερειακή ενότητα Ημαθίας. Imathían alueyksikön kotisivu. *
Protector

Protector tai The Protector voi tarkoittaa ainakin seuraavia asioita: * Suojelija (engl. The Protector), elokuva vuodelta 1985 * The Protector (thaim. Tom yum goong), elokuva vuodelta 2005 * Protector (engl. The Protector), yhdysvaltalainen televisiosarja vuodelta 2011 * s/s Protector, Neptun Oy:n omistama pelastushinaaja
Pélla (alueyksikkö)

Péllan alueyksikkö () on yksi Kreikan alueyksiköistä. Se sijaitsee Keski- Makedonian alueella ja sen hallinnollinen keskus on Édessa. Alueyksikön pinta- ala on 2 506 neliökilometriä ja asukasluku 139 680 (vuonna 2011). Alueyksikkö perustettiin vuoden 2011 alussa Kallikrates-suunnitelman myötä ja se korvasi tuolloin lakkautetun Péllan prefektuurin (Νομός Πέλλας, Nomós Péllas). == Kunnat == Alueyksikkö jakaantuu neljään kuntaan seuraavasti: Kartta Kunta Kuntakeskus Väkiluku 1 Édessa Édessa 28 814 2 Almopía Aridaía 27 556 3 Pélla Giannitsá 63 122 4 Skýdra Skýdra 20 188 == Lähteet == == Aiheesta muualla == * Περιφερειακή ενότητα Πέλλας . Péllan alueyksikön kotisivu. *
Kilkís (alueyksikkö)

Kilkíksen alueyksikkö () on yksi Kreikan alueyksiköistä. Se sijaitsee Keski- Makedonian alueella ja sen hallinnollinen keskus on Kilkís. Alueyksikön pinta- ala on 2 519 neliökilometriä ja asukasluku 80 419 (vuonna 2011). Alueyksikkö perustettiin vuoden 2011 alussa Kallikrates-suunnitelman myötä ja se korvasi tuolloin lakkautetun Kilkíksen prefektuurin (Νομός Κιλκίς, Nomós Kilkís). == Kunnat == Alueyksikkö jakaantuu kahteen kuntaan seuraavasti: Kartta Kunta Kuntakeskus Väkiluku 1 Kilkís Kilkís 51 926 2 Paionía Polýkastro 28 493 == Lähteet == == Aiheesta muualla == * Περιφερειακή ενότητα Κιλκίς. Kilkíksen alueyksikön kotisivu. *
Pieria

Pieria () eli Pierian alueyksikkö (Περιφερειακή Ενότητα Πιερίας, Perifereiakí Enótita Pierías) on yksi Kreikan alueyksiköistä. Se sijaitsee Keski-Makedonian alueella ja sen hallinnollinen keskus on Kateríni. Alueyksikön pinta-ala on 1 516 neliökilometriä ja asukasluku 126 698 (vuonna 2011). Pieria sijaitsee kreikkalaisen Makedonian etelärannikolla. Sen alueella sijaitsee osittain muun muassa Kreikan korkein vuori Ólympos. Alueyksikön alue vastaa monin osin antiikin Pieriaa. == Kunnat == Alueyksikkö jakaantuu kolmeen kuntaan seuraavasti: Kartta Kunta Kuntakeskus Väkiluku 1 Kateríni Kateríni 85 851 2 Dío-Ólympos Litóchoro 25 668 3 Pýdna-Kolindrós Aigínio 15 179 == Historia == === Antiikki === Nykyinen Pieria vastaa samannimistä antiikin aikaista maakuntaa. Sen asukkaat olivat alun perin traakialaisia. Myöhemmin alueen valtasi Makedonian valtakunta. Antiikin aikana Pieria tunnettiin erityisesti Pierian lähteestä tai virrasta, joka yhdistettiin muusiin, ja se olikin muusien kultin syntypaikka. Alueella sijaitsi myös makedonialaisten pyhä kaupunki Dion. === Myöhempi historia === Nyky-Kreikan aiemmassa prefektuurijaossa Pieria muodosti Pierian prefektuurin (Νομός Πιερίας, Nomós Pierías). Nykyinen Pierian alueyksikkö perustettiin vuoden 2011 alussa Kallikrates-suunnitelman myötä, ja se korvasi tuolloin lakkautetun prefektuurin. == Lähteet == == Aiheesta muualla == * Περιφερειακή Ενότητα Πιερίας. Pierian alueyksikön kotisivu. *
Sérres (alueyksikkö)

Sérresin alueyksikkö () on yksi Kreikan alueyksiköistä. Se sijaitsee Keski- Makedonian alueella ja sen hallinnollinen keskus on Sérres. Alueyksikön pinta- ala on 3 968 neliökilometriä ja asukasluku 176 430 (vuonna 2011). Alueyksikkö perustettiin vuoden 2011 alussa Kallikrates-suunnitelman myötä ja se korvasi tuolloin lakkautetun Sérresin prefektuurin (Νομός Σερρών, Nomós Serrón). == Kunnat == Alueyksikkö jakaantuu seitsemään kuntaan seuraavasti: Kartta Kunta Kuntakeskus Väkiluku 1 Sérres Sérres 76 817 2 Amfípoli Rodolívos 9 182 4 Emmanouíl Pappás Chrysó 14 664 5 Irákleia Irákleia 21 145 6 Néa Zíchni Néa Zíchni 12 397 7 Sintikí Sidirókastro 22 195 3 Visaltía Nigríta 20 030 == Lähteet == == Aiheesta muualla == * Περιφερειακή ενότητα Σερρών. Sérresin alueyksikön kotisivu. *
Thessaloniki (alueyksikkö)

Thessalonikin alueyksikkö () on yksi Kreikan alueyksiköistä. Se sijaitsee Keski-Makedonian alueella ja sen hallinnollinen keskus on Thessaloniki. Alueyksikön pinta-ala on 3 683 neliökilometriä ja asukasluku 1 110 312 (vuonna 2011). Alueyksikkö perustettiin vuoden 2011 alussa Kallikrates-suunnitelman myötä, ja se korvasi tuolloin lakkautetun Thessalonikin prefektuurin (Νομός Θεσσαλονίκης, Nomós Thessaloníkis). == Kunnat == Alueyksikkö jakaantuu 14 kuntaan seuraavasti: Kartta Kunta Kuntakeskus Väkiluku 1 Thessaloniki Thessaloniki 325 182 2 Ampelókipoi-Meneméni Ampelókipoi 52 127 13 Chalkidóna Koufália 33 673 4 Délta Síndos 45 839 7 Kalamariá Kalamariá 91 279 8 Kordelió- Évosmos Évosmos 101 753 9 Lagkadás Lagkadás 41 103 10 Neápoli-Sykiés Sykiés 84 741 14 Oraiókastro Oraiókastro 38 317 11 Pávlos Melás Stavroúpoli 99 245 12 Pylaía-Chortiátis Panórama 70 110 5 Thermaïkós Peraía 50 264 6 Thérmi Thérmi 53 201 3 Vólvi Stavrós 23 478 == Lähteet == == Aiheesta muualla == * Περιφερειακή ενότητα Θεσσαλονίκης . Thessalonikin alueyksikön kotisivu. *
Robi Rähmä

Robi Rähmä () on hahmo islantilaisessa lastenohjelmassa Lazy Town. Hän haluaa, ettei Lazy Townissa tehtäisi mitään muuta kuin laiskoteltaisiin (niin kuin siellä tehtiin ennen kuin Stephanie saapui sinne). Robi kokee vihaa Sportacusta kohtaan, joka estää aina Robin juonet. Robi Rähmän näyttelijällä Stefán Karl Stefánssonilla diagnosoitiin haimasyöpä lokakuussa 2016. Hän kuoli sairauteensa 43-vuotiaana 21. elokuuta 2018. Hahmon suomenkielisenä äänenä toimi Heikki Sankari. Luokka:Lazy Town Luokka:Televisiohahmot
Óscar Duarte

Óscar Esaú Duarte Gaitán (s. 3. kesäkuuta 1989) on costaricalainen jalkapalloilija, joka edustaa Primera Divisiónissa pelaavaa Levantea. Nicaraguassa syntynyt 184-senttinen Duarte on pelipaikaltaan keskuspuolustaja. Aiemmin hän on edustanut kotimaassaan kasvattajaseuraansa Deportivo Saprissaa ja Puntarenasia, Belgiassa Club Bruggea sekä Espanjassa Espanyolia. Belgiaan Duarte siirtyi vuonna 2013. Duarte kuuluu myös Costa Rican jalkapallomaajoukkueeseen. Hän on pelannut siinä 51 ottelua ja tehnyt kaksi maalia. Ensimmäinen maali syntyi Costa Rican ja Uruguayn välisessä alkulohko- ottelussa MM-kisoissa 2014 Belo Horizontessa. Osuma oli ottelun voittomaali. Costa Rica voitti 3-1. MM-kisoissa 2018 Duarte pelasi kaksi ottelua. == Lähteet == * http://www.transfermarkt.co.uk/oscar-duarte/profil/spieler/175323 * http://www.transfermarkt.co.uk/oscar-duarte/profil/spieler/175323 Luokka:Costaricalaiset jalkapalloilijat Luokka:Vuonna 1989 syntyneet Luokka:Elävät henkilöt
Vilho Keskitalo

Vilho Leo Vihtori Keskitalo (28. kesäkuuta 1926 Kajaani – 12. toukokuuta 2002 Joensuu) oli suomalainen kirjailija ja nimimerkkiä Romuluu käyttänyt pakinoitsija. Joensuussa vuodesta 1949 asunut Keskitalo työskenteli sanomalehti Karjalaisen toimittajana, pakinoitsijana ja piirtäjänä. == Teoksia == Omalla nimellä: * Vasen laitahyökkääjä, kertomus urheilijapojasta. Gummerus 1951 * Valot sammuksiin ja silimät kiinni, itäsuomalaisia kaskuja; koonnut ja kuvittanut V. Keskitalo. Pohjois-Karjalan kirjapaino, Joensuu 1974 * Kettuvaaran horisontti, itäsuomalaisia kaskuja ; koonnut ja piirroksin varustellut Vilho Keskitalo. Pohjois-Karjalan kirjapaino, Joensuu 1977, 1978 Nimimerkillä Romuluu: * Muun ohella, pakinoita. Pohjois-Karjalan kirjapaino, Joensuu 1967 * Piiputtelua, pakinoita, piirrokset tekijän. Pohjois-Karjalan kirjapaino, Joensuu 1976 == Lähteet == * * Pohjoiskarjalaisten nykykirjailijoiden matrikkeli : Vilho Keskitalo * Kirjasampo.fi : Vilho Keskitalo * Nekrologi, Karjalainen 17.5.2002 Luokka:Suomalaiset kirjailijat Luokka:Suomalaiset toimittajat Luokka:Pakinoitsijat Luokka:Vuonna 1926 syntyneet Luokka:Vuonna 2002 kuolleet
Sydänmailla

Sydänmailla voi tarkoittaa seuraavia: * Sydänmailla (engl. Heartland), kanadalainen televisiosarja * Sydänmailla (engl. Hart of Dixie), yhdysvaltalainen televisiosarja * Sydänmailla (engl. A Thousand Acres), elokuva vuodelta 1997 * Sydänmailla, Tero Vaaran albumi
Pauli Murtomäki

Pauli Bertel Murtomäki (13. kesäkuuta 1926 Helsinki – 30. maaliskuuta 2016 HelsinkiKuolinilmoitus. Helsingin Sanomat 21.5.2016, s. C 18.) oli suomalainen galleristi, lastenkirjailija ja runoilija. Murtomäki työskenteli Strindbergin taidesalongin näyttelypäällikkönä 1961–1976. == Teoksia == * Kalle. WSOY 1966 * Säröt. WSOY 1967 * Nokkari-Nakkari. Kuv. Pekka Murtomäki. Valistus, Helsinki 1970 * Runoja 1975. Kirj. Olli Hakkarainen, Pauli Murtomäki, Tuomas Mäntynen. Julk. Grupo -74. Helsinki 1975. * Älä tunne minua. Julk. Grupo -74. Helsinki 1976. * Rottapoliisit ja merenneito. Kuv. Erkki Mattsson. WSOY 1982. * Rottapoliisit ja herra Remprantti. Kuv. Erkki Mattsson. WSOY 1983. * Silmälasit kiitoradalla: Jännitysromaani. Kustannus-Mäkelä, Karkkila 1985. * Rottapoliisit ja papukaija Kalle. Kuv. Erkki Mattsson. WSOY 1986. * Kuutamokomppania. Littera, Espoo 1988. * Neliapila ja aave. Kuvittanut Erkki Mattsson. Gummerus 1990. * Neliapila ja poliisikoira Kasperi. Kuvittanut Erkki Mattsson. Gummerus Carlsen, Helsinki 1990. * Rottapoliisit merellä. Kuv. Erkki Mattsson. WSOY 1990. * Olen matkalla kotona: Runoja vuosilta 1965–1992. Piirrokset: Pekka Murtomäki. Petrarca, Helsinki 1992. * Rottapoliisit ja pullopostia. Kuv. Erkki Mattsson. WSOY 1993. * Soppajonosta Linnunlauluun. Joukkoviestintä, Helsinki 1997. * Meri on matka: Runoja. Kirjoittaneet Olli Hakkarainen, Pauli Murtomäki, Tuomas Mäntynen. Grupo-74, Helsinki 1999. * Ajan matkassa: Pakinoita 1967–2001. Kansi ja piirrokset Pekka Murtomäki. Joukkoviestintä, Helsinki 2001. * Kulkijan laulut: Runoja 1944–2001. Petrarca, Helsinki 2002. * Lähdössä linnut: Runoja 1976–2006. Piirrokset Pekka Murtomäki. Edico, Helsinki 2006. == Lähteet == * * Pauli Murtomäki. Kirjasampo.fi. ===Viitteet=== Luokka:Suomalaiset lasten- ja nuortenkirjailijat Luokka:Suomalaiset runoilijat Luokka:Vuonna 1926 syntyneet Luokka:Vuonna 2016 kuolleet
Italian hyökkäys Ranskaan

Italian hyökkäys Ranskaan oli Italian ja Ranskan toisessa maailmansodassa käymä rajasota, joka oli osa taistelua Ranskasta. == Taustaa == Italia julisti sodan Ranskalle ja Yhdistyneelle kuningaskunnalle 10. kesäkuuta 1940 liittyen sotaan Saksan rinnalla. 14. kesäkuuta Ranskan laivaston alukset pommittivat öljyvarastoa Genovan satamassa. Pommituksissa hävittäjä Albatros vaurioitui saadessaan osuman 155 mm kranaatista konehuoneen lähistölle, jolloin 12 miehistön jäsentä sai surmansa. 16. kesäkuuta Ranskan laivaston sluuppi La Curieuse upotti Oranin lähistöllä törmäämällä Italian laivaston sukellusveneen Provanan, josta tuli ensimmäinen italialainen sodan aikana upotettu sukellusvene. La Curieuse vaurioitui samalla pahoin. == Taistelu == Italian armeija aloitti 20. kesäkuuta hyökkäyksen Ranskaan 300 000 sotilaan voimin. Joukot olivat ylittäneet seuraavana päivänä maiden välisen rajan ja edenneet Alphine-linjalle, jota René Olryn komentama Ranskan Alppien armeijaryhmä puolusti. Lumimyrsky keskeytti hyökkäyksen Pienen Sankt Bernhardin solan kautta. Hyökkäävät joukot Ranskan Rivieralla pysäytettiin Mentonin kaupunkiin. Samana päivänä Ranskan laivaston taistelulaiva Lorraine pommitti Bardian satamaa Italian Libyassa. Ranskan ilmavoimat pommittivat Livornon kaupunkia Italiassa ennen Ranskan antautumista saksalaisille 25. kesäkuuta, jolloin Ranska allekirjoitti aseleposopimuksen myös Italian kanssa. == Seuraukset == Italia miehitti 832 neliökilometrin ja 28 500 asukkaan laajuisen alueen Ranskan eteläosasta ja muodosti 50 kilometrin levyisen demilitarisoidun alueen Ranskan ja Italian rajalle. Lisäksi Korsika ja Alpes-Maritimesin alueet miehitettiin. Italia sai myös luvan käyttää Djiboutin satamaa ja rautatietä Djiboutista Addis Abebaan. Myös Toulon, Biserta, Ajaccio ja Oran demilitarisoitiin. Luokka:Taistelu Ranskasta Luokka:Yhdistyneen kuningaskunnan taistelut Luokka:Italian taistelut Luokka:Yhdistynyt kuningaskunta toisessa maailmansodassa Luokka:Italia toisessa maailmansodassa
Bjarne Weintraub

Elis Bjarne (Elihu) Weintraub (7. huhtikuuta 1926 Helsinki – 23. helmikuuta 1980 Helsinki) oli suomenjuutalainen ruotsin kielellä kirjoittanut kirjailija. Weintraubin vanhemmat olivat Tankum Weintraub (1897–1973) ja Rakel Pasternack (1899–1974). == Teoksia == * Under oket : roman. Söderström, Helsingfors 1947 == Lähteet == * * Geni.com : Elis Bjarne Weintraub (1926 - 1980) * Meliza's Genealogy : Elis Bjarne Weintraub * Kirjasampo.fi : Bjarne Weintraub == Aiheesta muualla == * Ylen Elävä arkisto: professorit Aarne Lauha ja Arvi Kivimaa sekä johtaja Bjarne Weintraub keskustelevat juutalaisvainojen syistä, radio-ohjelma vuodelta 1963 Luokka:Suomenruotsalaiset kirjailijat Luokka:Suomen juutalaiset Luokka:Vuonna 1926 syntyneet Luokka:Vuonna 1980 kuolleet
Kardítsa (alueyksikkö)

Kardítsan alueyksikkö () on yksi Kreikan alueyksiköistä. Se sijaitsee Thessalian alueella ja sen hallinnollinen keskus on Kardítsa. Alueyksikön pinta-ala on 2 636 neliökilometriä ja asukasluku 113 544 (vuonna 2011). Alueyksikkö perustettiin vuoden 2011 alussa Kallikrates-suunnitelman myötä ja se korvasi tuolloin lakkautetun Kardítsan prefektuurin (Νομός Καρδίτσας, Nomós Kardítsas). == Kunnat == Alueyksikkö jakaantuu kuuteen kuntaan seuraavasti: Kartta Kunta Kuntakeskus Väkiluku 1 Kardítsa Kardítsa 56 747 2 Argithéa Anthiró 3 450 3 Límni Plastíra Morfovoúni 4 635 4 Mouzáki Mouzáki 13 122 5 Palamás Palamás 16 726 6 Sofádes Sofádes 18 864 == Lähteet == == Aiheesta muualla == * Περιφερειακή ενότητα Καρδίτσας. Kardítsan alueyksikön kotisivu. *
Lárisa (alueyksikkö)

Lárisan alueyksikkö () on yksi Kreikan alueyksiköistä. Se sijaitsee Thessalian alueella ja sen hallinnollinen keskus on Lárisa. Alueyksikön pinta-ala on 5 381 neliökilometriä ja asukasluku 284 325 (vuonna 2011). Alueyksikkö perustettiin vuoden 2011 alussa Kallikrates-suunnitelman myötä ja se korvasi tuolloin lakkautetun Lárisan prefektuurin (Νομός Λάρισας, Nomós Lárisas). == Kunnat == Alueyksikkö jakaantuu seitsemään kuntaan seuraavasti: Kartta Kunta Kuntakeskus Väkiluku 1 Lárisa Lárisa 162 591 2 Agiá Agiá 11 470 3 Elassóna Elassóna 32 121 7 Fársala Fársala 18 545 4 Kilelér Níkaia 20 854 5 Témpi Makrychóri 13 712 6 Týrnavos Týrnavos 25 032 == Lähteet == *
Sporadit (alueyksikkö)

Sporadien alueyksikkö () on yksi Kreikan alueyksiköistä. Se sijaitsee Thessalian alueella ja sen hallinnollinen keskus on Skiáthos. Alueyksikön pinta-ala on 275,7 neliökilometriä ja asukasluku 13 798 (vuonna 2011). Alueyksikkö käsittää läntisen osan Sporadien saariryhmästä, ja siihen kuuluvat muun muassa Skiáthoksen, Skópeloksen ja Alónnisoksen saaret. Se perustettiin vuoden 2011 alussa Kallikrates-suunnitelman myötä. Tuolloin aiempi Magnesian prefektuuri (Νομός Μαγνησίας, Nomós Magnisías) lakkautettiin ja jaettiin kahteen alueyksikköön, Magnesian alueyksikköön ja Sporadien alueyksikköön. == Kunnat == Alueyksikkö jakaantuu kolmeen kuntaan seuraavasti: Kartta Kunta Kuntakeskus Väkiluku 1 Skiáthos Skiáthos 6 088 2 Alónnisos Patitíri 2 750 3 Skópelos Skópelos 4 960 == Lähteet == == Aiheesta muualla == * Περιφερειακές Ενότητες Μαγνησίας και Σποράδων . Magnesian ja Sporadien alueyksiköiden kotisivu. *
Enner Valencia

Enner Remberto Valencia Lastra (s. 4. marraskuuta 1989 San Lorenzo, Esmeraldas, Ecuador) on ecuadorilainen jalkapalloilija, joka edustaa turkkilaista Fenerbahçea. Hän on pelipaikaltaan hyökkääjä. Valencia kuuluu Ecuadorin jalkapallomaajoukkueeseen. Ecuadorilaisen Emelecin kasvatti pelasi kasvattajaseurassaan vuodesta 2008 vuoteen 2013 asti, ennen kuin tammikuussa 2014 siirtyi Meksikon liigaan CF Pachucan riveihin. Hän pelasi seurassa 23 ottelua viimeistellen 18 maalia. Vain puoli vuotta Meksikossa pelattuaan Valencia siirtyi kesällä 2014 Valioliigan West Ham Unitediin. Debyytti Valioliigassa tapahtui Tottenham Hotspuria vastaan elokuussa ja ensimmäinen maali, laukaus 25 metristä Hull Cityä vastaan syyskuussa. Hän teki kahden ensimmäisen valioliigakautensa aikana yhteensä kahdeksan maalia. Elokuussa 2017 hän siirtyi loppukauden mittaisella lainasopimuksella saman sarjan Evertoniin. Maajoukkuedebyyttinsä Hondurasia vastaan alkuvuodesta 2012 tehnyt Valencia valittiin vuoden 2014 MM-kisoihin Brasiliaan. Hän puski joukkueensa 1–0-johtoon Sveitsiä vastaan alkulohkon ensimmäisellä kierroksella. Ecuador kuitenkin hävisi ottelun 1–2. Kaiken kaikkiaan Valencia teki kisoissa kolme maalia ja oli maalipörssin jaetulla neljännellä sijalla. MM-kilpailuissa 2022 hän oli joukkueensa kapteeni ja teki kaksi maalia Ecuadorin voittamassa ottelussa Qataria vastaan ja yhden maalin tasapeliin päättyneessä ottelussa Alankomaita vastaan. Hän on MM-kilpailujen 2022 loppuun mennessä pelannut Ecuadorin maajoukkueessa 77 ottelua ja tehnyt niissä 38 maaliaTransfermarkt. == Lähteet == * http://www.transfermarkt.co.uk/enner- valencia/profil/spieler/139503 * http://www.national-football- teams.com/player/46779/Enner_Valencia.html === Viitteet === Luokka:Ecuadorilaiset jalkapalloilijat Luokka:Vuonna 1989 syntyneet Luokka:Elävät henkilöt
Tríkala (alueyksikkö)

Tríkalan alueyksikkö () on yksi Kreikan alueyksiköistä. Se sijaitsee Thessalian alueella ja sen hallinnollinen keskus on Tríkala. Alueyksikön pinta-ala on 3 384 neliökilometriä ja asukasluku 131 085 (vuonna 2011). Alueyksikkö sijaitsee keskisessä Manner-Kreikassa. Se perustettiin vuoden 2011 alussa Kallikrates-suunnitelman myötä ja se korvasi tuolloin lakkautetun Tríkalan prefektuurin (Νομός Τρικάλων, Nomós Trikálon). == Kunnat == Alueyksikkö jakaantuu neljään kuntaan seuraavasti: Kartta Kunta Kuntakeskus Väkiluku 1 Tríkala Tríkala 81 355 4 Farkadóna Farkadóna 13 396 2 Metéora Kalampáka 21 991 3 Pýli Pýli 14 343 == Lähteet == *
St. Helensin purkaus 1980

St. Helensin purkaus 1980 oli Washingtonin osavaltiossa Yhdysvalloissa 18. toukokuuta 1980 tapahtunut tulivuorenpurkaus. Vulkaanisella räjähdysasteikolla purkaus oli luokkaa 5. Kyseessä oli ensimmäinen suuri purkaus Yhdysvaltain mannerosissa sitten Lassen Peakin vuosien 1914–1917 purkauksen.Tilling, Topinka & Swanson 1990. == Ennen purkausta == Vuorella ei mitattu maanjäristyksiä ennen vuotta 1972, jolloin sinne asennettiin seismometrit. Vuosina 1975–1980 vuoren läheisyydessä mitattiin yhteensä 44 järistystä. Ensimmäinen merkki tulivuoren heräämisestä oli 4,2 magnitudin maanjäristys 20. maaliskuuta, jota edelsi muutama pienempi järistys. Vuoresta purkautui samoihin aikoihin satoja freaattisia purkauksia, jotka syntyvät pohjaveden höyrystymisestä. Purkauksesta annettiin ennakkovaroitus, ja pääsyä vaara- alueelle rajoitettiin. == Voimakkuus == Purkausten mittaamiseen ja vertailuun käytettävä vulkaaninen räjähdysasteikko (VEI) ottaa huomioon purkaustuotteiden määrän ja leviämisen ilmakehässä. Asteikko ulottuu nollasta kahdeksaan. St. Helensin purkaus määritettiin luokkaan VEI 5. Luokitukseen nähden purkaus oli voimakas sen magman määrän jäädessä vähäiseksi. Tämän tason purkauksia tapahtuu keskimäärin kerran kahdessa vuosikymmenessä. Purkauksessa vapautuneen lämpöenergian määräksi arvioidaan 24 megatonnia, josta 7 megatonnia räjähdyksen seurauksena. == Seuraukset == Purkauksen seurauksena kuoli 57 ihmistä, mikä on vähän verrattuna muihin vastaavan laajuisiin purkauksiin. Kuolleiden määrä olisi saattanut olla huomattavasti suurempi, jollei etukäteen olisi annettu uhkavaroitusta ja rajoitettu pääsyä vaara-alueelle. Interstate 90 -tie Seattlen ja Spokanen välillä oli suljettu viikon ajan, ja Washingtonin itäosissa suljettiin useita lentokenttiä tuhkan ja huonon näkyvyyden vuoksi. Ilmakehään vapautui noin 1,07 km³ tuhkaa. Presidentti Jimmy Carter totesi alueen näyttävän Kuutakin autiommalta. Kongressi perusti vuoren alueelle Mount St. Helens National Volcanic Monument -suojelualueen, jonka pinta-ala on 445 km². Tulivuoren lähialueen työttömyysaste nousi kymmenkertaiseksi purkausta seuranneina viikkoina ja palautui lähelle normaalia tasoa puunkorjaus- ja tuhkanpoistotöiden alettua. Erityisesti turismi kärsi yleisötapahtumien ja kokousten peruuttamisesta. United States Forest Service ja Washingtonin osavaltio avasivat vierailukeskuksia näköalapaikalle. === Mutavyöryt === Purkauksen sulattamien jäätiköiden ja lumien vapauttamat vesimassat sekoittuivat tuhkaan, joka virtasi märän sementin kaltaisena jokilaaksoihin. Veden mukana kulkeutui myös tuhansittain puita. == Lähteet == * === Viitteet === == Aiheesta muualla == Luokka:Luonnonmullistukset Yhdysvalloissa Luokka:1900-luvun tulivuorenpurkaukset Luokka:Vuoden 1980 onnettomuudet Luokka:Onnettomuudet Washingtonissa
Norma Talmadge Film Corporation

Norma Talmadge Film Corporation (tai Norma Talmadge Productions) oli yhdysvaltalainen elokuvatuotantoyhtiö. Norma Talmadge Film Corporationin perustivat tuottaja Joseph Schenck ja hänen silloinen näyttelijävaimonsa Norma Talmadge 4. lokakuuta vuonna 1916.Petro, Patrice (2010). Idols of Modernity: Movie Stars of the 1920s, s. 68-75. Rutgers University Press. ISBN 081-3547-32-6. Viitattu 5.7.2015. Kirjan sähköinen versio Google-kirjoissa Yksitoistavuotisen toimintansa aikana elokuvatuotantoyhtiö oli hyvin tuottelias. Toimintansa aikana Norma Talmadge Film Corporation tuotti 37 elokuvaa - lähinnä Norma Talmadgen ja hänen sisarensa Constance Talmadgen elokuvia. Elokuvayhtiön toiminta päättyi vuonna 1927. Elokuvayhtiön päämaja sijaitsi ensiksi New Yorkissa vuoteen 1922 asti, kunnes yhtiön toiminta siirtyi Los Angelesin Hollywoodiin. == Norma Talmadge Film Corporationin tuottamat elokuvat == Norma Talmadge Film Corporationin tuottamat elokuvat Norma Talmadge Film Corporationin tuottamat elokuvat Norma Talmadge Film Corporationin tuottamat elokuvat Vuosi Suomenkielinen nimi Alkuperäinen nimi 1917 Panthea Panthea 1917 The Law of Compensation The Law of Compensation 1917 Poppy Poppy 1917 The Moth The Moth 1917 The Secret of the Storm Country The Secret of the Storm Country 1918 The Ghosts of Yesterday The Ghosts of Yesterday 1918 Ostajan oikeudella By Right of Purchase 1918 Elämän harhateillä De Luxe Annie 1918 The Safety Curtain The Safety Curtain 1918 Her Only Way Her Only Way 1918 The Forbidden City The Forbidden City 1918 The Heart of Wetona The Heart of Wetona 1919 The New Moon The New Moon 1919 The Probation Wife The Probation Wife 1919 The Way of a Woman The Way of a Woman 1919 The Isle of Conquest The Isle of Conquest 1920 Hän rakastaa ja valehtelee She Loves and Lies 1920 Kahden maailman tytär A Daughter of Two Worlds 1920 The Woman Gives The Woman Gives 1920 Yes or No Yes or No 1920 Häväisty nainen The Branded Woman 1920 Ei lempi leikin vuoksi Dangerous Business 1921 Rakkautta tai vihaa The Passion Flower 1921 Suljettujen ovien takana The Sign on the Door 1921 Mies, jota hän rakasti The Wonderful Thing 1921 Polttavan auringon alla Love’s Redemption 1922 Hymyillen läpi elämän Smilin’ Through 1922 Ikuinen liekki The Eternal Flame 1923 Ääni minaretista The Voice from the Minaret 1923 Herttuattaren henkivartija Ashes of Vengeance 1923 Rakkauden korkea veisu The Song of Love 1924 Ainoa nainen The Only Woman 1925 Viiden miehen morsian Learning to Love 1925 Lady The Lady 1926 Kiki Kiki 1926 Camille Camille 1927 Kyyhkynen The Dove == Lähteet == == Aiheesta muualla == * Norma Talmadge Film Corporation Internet Movie Databasessa * Norma Talmadge Film Corporation Silent era -sivustolla Luokka:Yhdysvaltalaiset elokuvayhtiöt
Brändärit

Brändärit on syksyllä 2014 MTV3-kanavalla esitetty komediasarja, jonka pääosissa näyttelevät Matleena Kuusniemi, Samuli Niittymäki, Santtu Karvonen ja Ville Myllyrinne. 10-osaisen sarjan tapahtumat sijoittuvat kuvitteelliseen mainostoimisto Mainostoimistoon!. == Konsepti == Brändärit on MTV:n, TBWA\Helsinki-mainostoimiston sekä tuotantoyhtiö FremantleMedia Finlandin yhteistyöprojekti. Sarjan konseptiin kuuluu tuotemerkkien promootio ja tuotesijoittelu. Ohjelmaformaattia myydään ulkomailla nimellä Buy This!. Vaikka sarjan tapahtumat on fiktiivisiä, sarjan mainostoimissa suunniteltavien projektien kohteet ovat kuitenkin todellisia yrityksiä ja brändejä. Sarjassa nähtiin Gigantin, Pauligin, Atrian, Fazerin, Viking Linen, Lambin, Lidl:n, Soneran, Nissanin ja Instrumentariumin brändit. Jaksoissa nähdyissä kuvitteellisessa mainostoimistossa brändien ympärille rakennetaan monimediakampanja, joka jakson loputtua alkaa todellisesti. Mainostajien niin sanottuun "peruspakettiin" kuuluivat mainoskampanja televisiossa, radiossa ja verkossa. Tarjolla oli myös lisäosia, muun muassa Hollywood-näyttelijän hyödyntäminen. Nissanin kampanjassa, jaksossa Ässä, nähtiin David Hasselhoff. == Rooleissa == == Jaksot == Jakso Nimi Ensiesitys Katsojaluvut Ikäraja / Sisältömerkit 1\. Tarkastus 7. syyskuuta 2014 236 000 / 2\. Koira 14. syyskuuta 2014 310 000 / 3\. Mummo 21. syyskuuta 2014 269 000 4\. Ex-mies 28. syyskuuta 2014 alle 237 000 5\. Juhlat 5. lokakuuta 2014 alle 244 000 / 6\. Lammaskuiskaaja 12. lokakuuta 2014 alle 248 000 7\. Säästöt 19. lokakuuta 2014 alle 250 000 / 8\. Etäpäivä 26. lokakuuta 2014 alle 282 000 / 9\. Ässä 2. marraskuuta 2014 alle 258 000 10\. Miljoonat 9. marraskuuta 2014 alle 268 000 / == Lähteet == Luokka:2010-luvun suomalaiset komediasarjat Luokka:2010-luvun tilannekomediat Luokka:MTV3:n televisio-ohjelmat
Powązkin sotilashautausmaa

thumb|Varsovan kansannousun hautoja Powązkin sotilashautausmaa (Cmentarz Wojskowy na Powązkach) sijaitsee Puolan pääkaupungissa Varsovassa. Hautausmaa on perustettu vuonna 1912. Hautausmaalle on haudattu muun muassa Puolan–Neuvosto-Venäjän sodassa sekä toisessa maailmansodassa tapahtuneessa Varsovan kansannousussa kuolleita. Hautausmaalle on haudattu myös valtiollisen hautauksen saaneita. www.sppw1944.org == Hautausmaalle haudattuja tunnettuja henkilöitä== *Władysław Szpilman *Wojciech Jaruzelski == Lähteet == Luokka:Varsovan rakennukset ja rakennelmat Luokka:Hautausmaat
Heligby

Heligby on seuraavien Suomessa sijaitsevien paikkojen ruotsinkielinen nimi: * Helilä, Kotkan kaupunginosa, aiempi Karhulan kauppalan keskusta ja Kymin kirkonkylä * Hellä, kylä Virolahdella
Perchitarrasola

Perchitarrasola – Finnish and Italian music for guitar on suomalaisen kitarataiteilija Patrik Kleemolan debyyttialbumi. Vuonna 2012 julkaistu albumi sisältää seuraavat Kleemolalle sävelletyt teokset: # Kai Nieminen: Riflessioni sul nome Amedeo Modigliani Omaggio a Oscar Ghiglia (2011) # Juha T. Koskinen: Foco interno (2011) # Markku Klami: Cinque miniature (2006) # Francesco Maggio: CALAU – Tre canti per ringraziare il sole (2011) # Marcela Pavia: The Banshee’s Keen (2009) # Mauro Porro: FlankY (2010) # Andrea Talmelli: Suite Liolà (2010) # Ada Gentile: Perchitarrasola (2009) == Arvostelut == * Keskisuomalainen: positiivinenKeskisuomalainen * Turun Sanomat: positiivinenTurun Sanomat == Lähteet == Luokka:Vuoden 2012 esikoisalbumit Luokka:Suomalaiset albumit
Loïc Feudjou

Maxime Loïc Feudjou Nguegang (s. 14. huhtikuuta 1992 Douala) on kamerunilainen jalkapalloilija. Maalivahtina pelaava Feudjou edustaa Kamerunin pääsarjassa pelaavaa Coton Sportia. ==Seuraura== Feudjou siirtyi joulukuussa 2011 Botafogosta Coton Sportiin ja toimi aluksi kolmosvahdin roolissa.Loïc Maxime Feudjou westafricanfootball.com 3.5.2012 Viitattu 17.6.2014 Hän nousi sittemmin kaudella 2013 Coton Sportin ykkösvahdiksi ja auttoi seuraansa Afrikan Mestarien liigassa välieriin asti, jossa he hävisivät Al-Ahlille lopulta rangaistuspotkukilpailun jälkeen. ==Maajoukkueura== Feudjou pelasi ensimmäisen maaottelun Kamerunin maajoukkueessa 29. toukokuuta 2014.Cameroon 1-2 Paraguay: Santa Cruz and Romero hand Finke's men defeat goal.com 30.5.2014 Viitattu 17.6.2014 Hänet valittiin myöhemmin Kamerunin joukkueeseen vuoden 2014 MM-kisoihin. ==Lähteet== Luokka:Kamerunilaiset jalkapallomaalivahdit Luokka:Vuonna 1992 syntyneet Luokka:Elävät henkilöt
Pantsarlahden bastioni

thumb|Pantsarlahden bastionin muuria ja ampuma-aukkoja. Pantsarlahden bastioni on Viipurissa sijaitseva bastioni, joka rakennettiin 1570-luvulla. Se oli osa niin sanottua Sarvilinnoitusta, joka valmistui vuosina 1563–1617 keskiaikaisen Viipurin kaupunginmuurin itäpuolelle. Linnoitukseen kuuluivat myös samankokoinen Äyräpään bastioni sekä pienempi Valliportin bastioni, jotka kuitenkin on purettu. Yhteensä kaupunginmuuriin ja Sarvilinnoitukseen rakennettiin 1500–1700-luvuilla kahdeksan bastionia,Linnoitusten historiaa keskiajalta 1800-luvun alkuun Rakennusperintö. Viitattu 17.6.2014. joista Pantsarlahden bastioni on ainoa jäljellä oleva. Kaikki muut purettiin 1860-luvulla laajenevan kaupungin tieltä.Pyöreän tornin historiikkia vuoteen 1939 VirtuaaliViipuri 1939. Viitattu 17.6.2014. Pantsarlahden bastionia restauroitiin vuonna 1927Viipurin kaupungin muinaismuistotoimikunnan arkisto Finna. Viitattu 17.6.2014. ja kolme vuotta myöhemmin sen sisäpuolelle valmistui Viipurin taidemuseo, jonka on suunnitellut arkkitehti Uno Ullberg. == Lähteet == == Aiheesta muualla == Luokka:Viipurin linnoitteet
Sammy N’Djock

Sammy N’Djock (s. 25. helmikuuta 1990 Yaoundé) on kamerunilainen jalkapalloilija. Maalivahtina pelaava N’Djock edustaa Turkin Superliigassa pelaavaa Antalyasporia. ==Seuraura== N’Djock aloitti jalkapalloilun Ranskassa junioritasolla. Hän edusti muun muassa Nantesia ja Lilleä, jossa hän pelasi myös kakkosjoukkueessa Championnat de France amateur tasolla. N’Djock siirtyi heinäkuussa 2010 ammattilaiseksi Turkkiin Antalyasporiin.Sammy Ndjock footballdatabase.eu Viitattu 17.6.2014 Hän pelasi lainalla kauden 2013–2014 Fethiyesporissa. ==Maajoukkueura== N’Djock pelasi ensimmäisen maaottelun Kamerunin maajoukkueessa 2. kesäkuuta 2013 harjoitusottelussa Ukrainaa vastaan.Ukraine - Cameroon transfermarkt.com 2.6.2013 Viitattu 17.6.2014 Hänet valittiin myöhemmin Kamerunin joukkueeseen vuoden 2014 MM-kisoihin. ==Lähteet== Luokka:Kamerunilaiset jalkapallomaalivahdit Luokka:Vuonna 1990 syntyneet Luokka:Elävät henkilöt
John Anthony Brooks

John Anthony Brooks Jr. (s. 28. tammikuuta 1993 Berliini, Saksa) on yhdysvaltalainen jalkapalloilija, joka pelaa Bundesliigan TSG 1899 Hoffenheimissa ja Yhdysvaltain maajoukkueessa. Pelipaikaltaan 194 senttimetriä pitkä Brooks on puolustaja. Brooks syntyi ja kasvoi Berliinissä edustaen Hertha Berliniä nuoruudestaan asti. Hän debytoi seuran paidassa Bundesliigassa elokuussa 2013 pelattuaan edellisen kauden seuran paidassa 2. Bundesliigassa. Brooks teki heti bundesliigadebyytissään maalin Eintracht Frankfurtia vastaan. Kaikkiaan hän pelasi Hertha Berlinissä 90 bundesliigaottelua ja teki niissä kuusi maalia. Kesällä 2017 Brooks siirtyi VfL Wolfsburgiin, jota hän edusti viiden vuoden ajan. Hän pelasi Wolfsburgissa 126 bundesliigaottelua ja teki niissä kuusi maalia. Kauden 2022–2023 alkupuoliskolla hän edusti portugalilaista Benficaa mutta pääsi Primeira Ligassa kentälle vain pieneksi hetkeksi kahdessa ottelussa. Tammikuussa 2023 hän palasi Saksaan, tällä kertaa Hoffenheimin joukkueeseen. Brooks debytoi Yhdysvaltain jalkapallomaajoukkueessa vuonna 2013. Hän pelasi maajoukkueessa MM-kisoissa 2014 Brasiliassa, jossa hän puski ratkaisevan 2-1 -osuman Ghanaa vastaan alkulohkojen ensimmäisen kierroksen ottelussa. Hänestä tuli tuolloin historian ensimmäinen yhdysvaltalaispelaaja, joka on vaihdosta kentälle tultuaan onnistunut maalinteossa. Brooks on pelannut kaikkiaan 45 maaottelua ja tehnyt niissä kolme maalia. == Lähteet == Luokka:Yhdysvaltalaiset jalkapalloilijat Luokka:Vuonna 1993 syntyneet Luokka:Elävät henkilöt
Geoff Cameron

Geoffrey Scott ”Geoff” Cameron (s. 11. heinäkuuta 1985 Attleboro, Yhdysvallat) on yhdysvaltalainen jalkapallopuolustaja, joka pelaa Englannin Valioliigan Stoke Cityssä ja Yhdysvaltain maajoukkueessa. Hän on pelannut 55 maaottelua ja tehnyt niissä neljä maalia vuosina 2010–2017. == Lähteet == Luokka:Yhdysvaltalaiset jalkapalloilijat Luokka:Vuonna 1985 syntyneet Luokka:Elävät henkilöt
Fabian Johnson

Fabian Marco Johnson (s. 11. heinäkuuta 1987 München, Saksa) on yhdysvaltalainen jalkapallopuolustaja, joka edusti vuonna 2020 päättyneellä pelaajaurallaan Saksan Bundesliigassa Wolfsburgia, Hoffenheimia ja Borussia Mönchengladbachia. Yhdysvaltain maajoukkueessa hän on pelannut 57 maaottelua ja tehnyt niissä kaksi maalia vuosina 2011–2017. == Seurajoukkueura == Johnson pelasi 1860 Münchenin kakkosjoukkueessa 43 ottelua Regionalligassa vuosina 2004–2007. Seuran ykkösjoukkueessa hän pelasi 2. Bundesliigassa 90 ottelua, joissa teki neljä ja syötti 12 maalia vuosina 2006–2009. Hän siirtyi VfL Wolfsburgiin 1,1 miljoonalla eurolla kesällä 2009. Hän pelasi seurassa kahden kauden aikana 16 bundesliigaottelua, joissa teki yhden maalin. Eurooppa- liigassa hän pelasi yhden pelin. Kesällä 2011 hän siirtyi Hoffenheimiin 700 000 eurolla. Hän teki kolmen kauden aikana pelaamissaan 87 pääsarjaottelussa viisi maalia ja antoi 16 maalisyöttöä. Johnson siirtyi ilmaissiirrolla Borussia Mönchengladbachiin kesällä 2014. Hän on pelannut seurassa kauden 2019–2020 loppuun mennessä 105 bundesliigaottelua, joissa hän on viimeistellyt 12 ja alustanut 13 maalia. Mestarien liigan kymmenessä ottelussa hän on sekä tehnyt että syöttänyt kaksi maalia. Eurooppa-liigassa hän on pelannut 11 ottelua. == Maajoukkueura == Johnson pelasi Saksan nuorisomaajoukkueissa kaikkiaan 25 ottelua vuosina 2003–2009. Hän pelasi välierän ja loppuottelun Saksan voittaessa alle 21-vuotiaiden Euroopan-mestaruuden 2009. Johnson debytoi Yhdysvaltain jalkapallomaajoukkueessa ystävyysottelussa Ranskaa vastaan marraskuussa 2011. Ensimmäisen MM-karsintaottelunsa hän pelasi Guatemalaa vastaan seuraavan vuoden kesäkuussa. Hän oli avauskokoonpanossa Yhdysvaltain kaikissa neljässä ottelussa MM-kilpailuissa 2014, mutta joutui loukkaantumisen vuoksi tulemaan jo ensimmäisellä jaksolla vaihtoon neljännesvälierässä Belgiaa vastaan. Seuraavan vuoden Concacaf Gold Cupissa hän pelasi Yhdysvaltain kaikissa kuudessa ottelussa. Vuoden 2016 Copa América Centenariossa hän pelasi viisi ottelua. Hän on pelannut kaikkiaan 57 A-maaottelua, joista 17 on ollut MM-karsintaotteluja. == Lähteet == Luokka:Yhdysvaltalaiset jalkapalloilijat Luokka:Vuonna 1987 syntyneet Luokka:Elävät henkilöt